b'\n_START_ARTICLE_\nS\xc3\xadndrome FOMO\n_START_SECTION_\nHist\xc3\xb2ria\n_START_PARAGRAPH_\nEl s\xc3\xadndrome FOMO va ser identificat per primera vegada el 1996 pel Dr Dan Herman, estratega de m\xc3\xa0rqueting, que va seguir un proc\xc3\xa9s d\'investigaci\xc3\xb3 que li va permetre publicar el primer treball acad\xc3\xa8mic sobre el tema el 2000 a The Journal of Brand Management._NEWLINE_L\'autor Patrick J. McGinnis va utilitzar per primera vegada el terme FOMO  i el va popularitzar l\'any 2004 amb una publicaci\xc3\xb3 a The Harbus, la revista de Harvard Business School,  en la qual es va referir a FOMO i una altra condici\xc3\xb3 relacionada, FOBO ("fear of being offline", en catal\xc3\xa0, "por a no estar en l\xc3\xadnea") i el seu paper en la vida social a l\'escola.\n_START_SECTION_\nCauses\n_START_PARAGRAPH_\nSegons la UGT ("teoria dels usos i les gratificacions"), la gent selecciona i utilitza activament les xarxes socials per satisfer les seves necessitats espec\xc3\xadfiques , com ara la cerca d\'informaci\xc3\xb3 o per mantenir-se connectat amb altres persones mitjan\xc3\xa7ant la socialitzaci\xc3\xb3 . _NEWLINE_La teoria d\'autodeterminaci\xc3\xb3 sost\xc3\xa9 que la satisfacci\xc3\xb3 psicol\xc3\xb2gica d\'un individu en la seva compet\xc3\xa8ncia, autonomia i relaci\xc3\xb3 consisteix en tres necessitats psicol\xc3\xb2giques b\xc3\xa0siques per als \xc3\xa9ssers humans. Les persones amb nivells m\xc3\xa9s baixos de satisfacci\xc3\xb3 psicol\xc3\xb2gica b\xc3\xa0sica van reportar un nivell superior de FOMO; en altres paraules, es va identificar una correlaci\xc3\xb3 significativa entre la satisfacci\xc3\xb3 psicol\xc3\xb2gica b\xc3\xa0sica i la FOMO . A m\xc3\xa9s, prop de quatre de cada deu joves van informar que experimenten FOMO freq\xc3\xbcentment. A m\xc3\xa9s, es va arrivar a la conclusi\xc3\xb3 que FOMO estava correlacionada negativament amb l\'edat, i els homes tenen m\xc3\xa9s probabilitats que les dones de patir-ho._NEWLINE_La extroversi\xc3\xb3 tal com la defineix Merriam-Webster es produeix quan l\'atenci\xc3\xb3 i els interessos d\'un individu es dirigeixen completament al que est\xc3\xa0 fora de si mateix. Aix\xc3\xb2 vol dir que els individus que s\xc3\xb3n extravertits s\xc3\xb3n molt c\xc3\xb2modes socialment, \xc3\xa9s a dir, hi ha un vincle entre l\'extroversi\xc3\xb3 i l\'\xc3\xbas de mitjans socials m\xc3\xa9s elevat i freq\xc3\xbcent. Aquelles persones que pateixen el s\xc3\xadndrome FOMO, per tant, utilitzen els mitjans de comunicaci\xc3\xb3 com una plataforma que millorar\xc3\xa0 la seva pres\xc3\xa8ncia social i les seves connexions amb els altres._NEWLINE_El neururisme al\xc2\xb7ludeix a la inestabilitat emocional d\'algunes persones. S\'ha demostrat que es correlaciona amb l\'\xc3\xbas de mitjans socials i l\'addicci\xc3\xb3 a Internet. Les persones que pateixen neuroticisme s\xc3\xb3n m\xc3\xa9s propenses a invertir temps en les aplicacions de xarxes socials com Facebook i Twitter, ja que utilitzen aquestes aplicacions com a intent de validar-se a trav\xc3\xa9s de l\'aprovaci\xc3\xb3 del seu entorn. Utilitzen aquestes plataformes perqu\xc3\xa8 \xc3\xa9s m\xc3\xa9s f\xc3\xa0cil per a ells interactuar a trav\xc3\xa9s de les xarxes socials que no pas en persona.'